מולדת (שיר של חנן בן ארי)

מולדת הוא סינגל של הזמר-יוצר הישראלי חנן בן ארי, השיר יצא לאור ב-16 באוקטובר 2023. השיר יצא בצל אירועי מלחמת חרבות ברזל.

רקע וכתיבה 
השיר נכתב והולחן על ידי חנן בן ארי והופק על ידי תומר בירן.

השיר נכתב עוד לפני המלחמה ובוצע בהופעה באפריל, השיר יצא רשמית בצל מלחמת חרבות ברזל, והוא מדבר על המדינה שהייתה לפני המלחמה ועל זאת שהוא רוצה שנקים מחדש לאחר המלחמה.

בן ארי הקדיש את השיר למדינה - "לא זאת שהייתה פה עד לפני שבוע, זאת שנקים מחדש כשכל זה יגמר. כשנקום מהתופת, כשנשוב מהקרב".

וידאו קליפ ועטיפה 
העטיפה עוצבה על ידי איתן כהן ורואים מפה של ארץ ישראל. בעיצוב מופיע גם הכיתוב "עם ישראל חי" בצירוף האשטאג.

הווידאו קליפ המלא שיצא עבור השיר, נערך על ידי תומר בירן ויהונתן סרור, והועלה לערוץ היוטיוב של חנן בן ארי ב-16 באוקטובר 2023. בתחילת הקליפ ניתן לראות תמונה של אדם בוכה בתוך מפה של ארץ ישראל, ובהמשך הקליפ המפה נעלמת ומתחילים לראות סרטונים של חיילי צה"ל, אנשים שתורמים דם, אנשים שתורמים מזון, אנשים מניחים תפילין, אנשים מניחים נרות לזכר הנופלים והפגנות תמיכה בישראל.

מיקומי שיא

קישורים חיצוניים

הערות שוליים 

שירי 2023
סינגלים מ-2023
שירי חנן בן ארי
שירים בעברית
שירים שהופקו על ידי תומר בירן
שירי מלחמת חרבות ברזל
סינגלים שהגיעו למקום הראשון במצעד העברי של מדיה פורסט